Spoštovani uporabniki Ekoportala,

dobrodošli na strani z navodili in pomočjo za uporabo spletnega orodja Ekoportal, s katerim boste v programu Ekošola upravljali delo vaše ustanove po metodologiji sedmih korakov.

V šolskem letu 2022/2023 je za ohranitev oziroma pridobitev znaka zelena zastava potrebno:

* Pregledati in osvežiti [izkaznico vaše ustanove](https://eko-portal.si/administration/organization/list).
* Pregledati in urediti podatke o vseh uporabnikih Ekoportala, to so vsi posamezniki (sodelavci, učenci, dijaki, starši, drugi), ki bodo uporabljali Ekoportal, ter izbrisati neaktivne uporabnike in dodati nove. Vse uporabnike Ekoportala za posamezno ustanovo vnesete prek glavnega menija na levi strani s klikom na gumba ADMINISTRACIJA/[UPORABNIKI.](https://eko-portal.si/administration/user/list) Vsakemu novemu uporabniku vpišite uporabniško ime, vlogo in ustanovo. Pri kreiranju uporabniškega imena ne uporabljajte šumnikov, presledkov in drugih znakov.
* Urediti 1. korak: vnesti imena članov Ekoodbora in jim dodeliti funkcijo. V pomoč so vam opisi v padajočem meniju na desni strani vsakega polja. Za nadaljevanje v 2. korak morate vpisati vsaj tri člane Ekoodbora.
* Izpolniti 2. korak: v Okoljskem pregledu izbrati vsaj 3 projekte iz [seznama projektov 2022/2023](https://ekosola.si/projekti-2021-2022/) (pogoj) ter druge aktivnosti po individualni izbiri, ki jih boste izvedli v šolskem/študijskem letu 2022/2023. Okoljski pregled je tako osnovni korak za načrtovanje aktivnosti (in ne samo dosedanji posnetek stanja).
* Izpolniti 3. korak: izpolniti Ekoakcijski načrt (EAN). Rok oddaje: 31. 10. 2022.
* Izpolniti 4. korak: Nadzor in ocenjevanje (poročilo) o izvedenih aktivnostih. 4. korak lahko izpolnite, ko je v celoti potrjen Ekoakcijski načrt s strani administracije programa Ekošola. Posamezno aktivnost pa lahko izpolnite takoj, ko aktivnosti zaključite, in ne čakate na zadnji rok za oddajo. Rok oddaje: 31. 5. 2023 (fakultete: 30. 6. 2023).
* V korakih 5−7: Kurikulum, Obveščanje in ozaveščanje ter Ekolistina dodati (morebitne) pripadajoče priloge za projekte in aktivnosti.
* Poravnati pristojbino za šolsko oziroma študijsko leto 2022/2023.